text: Vinterpausens første indkøb i Sønderjyske
  17 december 2015 kl. 06.58
  Den 24-årige midtbanespiller Marcel Rømer har fået ophævet sin kontrakt Viborg – og skifter til Sønderjyske.
  - Vi får i Marcel Rømer en spiller, der populært sagt passer perfekt ind på holdet, siger sportschef Hans Jørgen Haysen fra Sønderjyske . Han er en klog spiller, der samtidigt er arbejdsom og løbevillig og ikke mindst, så giver han sig altid 100 procent i alle kampe.
  Marcel Rømer har tidligere spillet i Herfølge og HB Køge – og nu senest i Viborg. Her har han fået ophævet sin kontrakt, så han kan tilfræde efter nytår.
  - Vi glæder os over, at Viborg FF medvirkede til at gøre klubskiftet muligt nu og her således, at Marcel Rømer kan møde ind efter en velfortjent juleferie sammen med resten af vores spillertrup den 5. januar, noterer sportschefen.
  Marcel Rømer har fået en kontrakt til sommeren 2018.
  